google/wiki40b huggingface dataset:
Vincas Babilius (1903)

Biografija

1932 m. baigė Vytauto Didžiojo universitetą, 1936 m. – Paryžiaus aukštąją liejininkystės mokyklą.
1936–1940 m. dirbo Ginklavimosi valdyboje ir Tyrimų laboratorijoje. 1940–1946 m. Vytauto Didžiojo universiteto, 1946–1948 m. Celiuliozės ir popieriaus technikumo dėstytojas.
1953–1955 m. gamyklos „Neris“ vyriausiasis inžinierius. 1954 m. technikos mokslų kandidatas. 1955–1961 m. Lietuvos žemės ūkio akademijos dėstytojas, 1957–1960 m. Mašinų remonto ir metalų technologijos katedros vedėjas. 1961–1977 m. Kauno politechnikos instituto dėstytojas, nuo 1958 m. docentas.
Lytinis dirgiklis

Lytinis dirgiklis (arba erotinis dirgiklis) – bet kokios prigimties veiksnys, sukeliantis ar sustiprinantis geismą, lytinį potraukį ir kuriam laikui tapti vienu iš pagrindinių asmens elgesį lemiančiu veiksniu. Pagrindiniai lytiniai dirgikliai yra kūno dalys (daugiausia – intymios vietos), apnuogintas kūnas, piešiniai ir nuotraukos, paveikslai, filmai, striptizas, skulptūros, erotinė literatūra ir kt. Visa tai yra regimieji dirgikliai. Iš girdimųjų pažymėtina muzika, žodžiai, tam tikras balso tonas. Mažesnis vaidmuo tenka uoslei, lietimui ir skoniui. Esant lytiniam dirgikliui, atsiranda lytinė dominantė, imanti vyrauti kitų svarbių reikalų atžvilgiu. Lytinė dominantė yra gana jautri pašaliniam poveikiui – ji gali greitai išnykti jei yra išoriniai trikdžiai.
Stimuliuojantis poveikis ir jo stiprumas priklauso nuo žmogaus. Tas pats erotinis filmas vienam gali būti jaudinantis, o kitam – atstumiantis. Tai priklauso ir nuo patirties, vertybių, kultūros, būdo ir kt.
Vyrams daugiau įtakos turi regimieji dirgikliai, moterims – girdimieji. Neveltui sakoma, kad vyrai myli akimis, o moterys – ausimis. Mados ir kosmetika, nors dažnai ir nesąmoningai, atliepia tai. Be to, žinodamos, kad vyrai myli akimis, moterys gerokai daugiau dėmesio skiria savo išvaizdai nei vyrai – jos rūpinasi, kaip atrodo jų lūpos, krūtinė, kojos, sėdmenys, netgi žvilgsnis. Savo ruožtu moterims svarbu, kai vyrai sako jaudinančius žodžius – jie turi stipraus lytinio dirgiklio poveikį.
Daug lytinių dirgiklių turi įgyto reflekso pobūdį, pvz., tam tikras kvepalų aromatas ar melodija primena anksčiau išgyventas jaudinančias akimirkas su mylimu žmogumi ir kelia lytinį susijaudinimą. Gana dažnai lytinio partnerio išvaizdos vertinimas yra susijęs ir su specifiniu kvapu, todėl ieškodami partnerio daugelis žmonių naudoja vienokius ar kitokius kvepalus, kuriuos jie mano esant jaudinančiais ar gundančiais. Kiti kvapai (prakaitas, nikotinas, kremas ir kt.) labai priklauso nuo žmogaus – vienus jie jaudina, kitus atstumia, o treti yra abejingi. Dėsninga bet kokio lytinio dirgiklio poveikio pasekmė yra kūniškas kontaktas, pradedant nuo rankų prisilietimo, bučinių, link aistringų apsikabinimų, erogeninių zonų glamonių ar net iki pačios sueities.
Įvairiose šalyse ir kultūrose lytiniai dirgikliai gali skirtis. Pavyzdžiui, Vakaruose įprastas erotinis dirgiklis yra krūtys ir klubai, Kinijoje ir Japonijoje – kojos pėdos, o pas hotentotus (pietinė Afrika) – sėdmenų forma ir dydis.
Leklanšė elementas

Leklanšė elementas - elementas, kuriame poliarizacija įveikiama naudojant mangano oksidą (kaip depoliarizuojantį reagentą). Oksidas šalina vandenilį lėčiau negu šis gaminasi, bet šalinimo procesas nenutrūksta ir kai elementas neveikia. Toks elementas sukuria 1,5V elektrovarą.

Istorija

1866 metais Georgas Leklanšė sukonstravo ir užpatentavo savo vardu pavadintą galvaninį elementą. Jį sudarė elektrolitas iš amonio chlorido tirpalo, katodas iš anglies, depoliarizuojantysis reagentas iš mangano oksido ir anodas iš cinko.

Skystą elektrolitą sumaišius su užpildu (kleisteriu, krakmolu), buvo pašalinta elektrolito išsiliejimo tikimybė. Toks elementas vadinamas sausuoju elementu.
Jasiuliškiai (Molėtai)

Istorija

1686 m. kaimas minimas Molėtų santuokų metrikų knygoje. 1843 m. Giedraičių bažnyčios Status animarum knygoje minimas Jasiulių kaimas.
Jonas Kazimieras Pacas (m. 1653)

Biografija

Minsko vaivados Jono Paco (m. 1610) sūnus. Lietuvos didysis raštininkas nuo 1639 metų.
Pasiuntinys į Maskvą.
Gliukokortikoidai

Gliukokortikoidai – antinksčių žievės gaminami steroidiniai hormonai, veikiantys angliavandenių, riebalų, baltymų apykaitą, padedantys palaikyti organizmo vidinės terpės pastovumą (homeostazę).
Svarbiausi natūralūs gliukokortikoidai yra kortizolis, hidrokortizonas, kortikosteronas.

Kitas poveikis

Slopina uždegimą, alergines reakcijas, imuninę sistemą. Jų poveikis pasireiškia sumažėjusiu cirkuliuojančių imuninių ląstelių: (eozinofilų, limfocitų), skaičiumi ir taip pat sumažėjusia interleukino – 2 gamyba. Gliukokortikoidai palaiko normalią kraujagyslių reakciją į jas siaurinančius veiksnius (vazokonstriktorius). Silpniau nei mineralkortikoidai veikia vandens ir elektrolitų apykaitą, didina natrio ir vandens kiekį organizme, mažina kalio.
Svarbūs vaisiaus vystymuisi, nes turi įtakos jo plaučių subrendimui.
FK Top Kickers Vilnius

Istorija

Klubas įkurtas 2016 m. ir dalyvavo SFL D diviziono varžybose.
Liublino vaivadija (ATR)

Istorija

Vaivadija įkurta 1474 m. iš rytinės Sandomiro vaivadijos dalies, karaliaus Kazimiero Jogailaičio įsakymu. 1569 m. po Liublino unijos prie vaivadijos prijungta nedidelė dalis vakarinių Bresto vaivadijos žemių, su Palenkės Mendzižeco miestu. 1793 m. po Antrojo Abiejų Tautų Respublikos padalijimo didelė dalis pietinių vaivadijos žemių atiteko Habsburgų monarchijos Vakarų Galicijai, o iš likusių šiaurinių žemių buvo įkurta nauja, daug mažesnė Liublino vaivadija, kuri po Trečiojo Abiejų Tautų Respublikos padalijimo 1795 m. prijungta prie Vakarų Galicijos.
Aleksandras Šešelgis

Biografija

Mokėsi Šiaulių gimnazijoje. 1945 m. Papilės progimnazijos direktorius. 1950 m. baigė Vilniaus universitetą. 1950-1981 m. dirbo Lietuvių kalbos ir literatūros institute.
Parengė 1995 m. pradėtą leisti naują Žemaitės „Raštų“ leidimą, paskelbė straipsnių rašytojų kūrybos tekstologijos temomis. Sudarė J. Zauerveino darbų bibliografiją (su V. Kuzmicku, 1975), išvertė T. Ševčenkos poezijos.
Otaka

Otaka (Japonų animacijos dienos) – japonų animacijos (anime) kino festivalis, kuris vyksta Lietuvoje kartą metuose gruodžio mėnesį. Festivalį nuo 2008 m. rengia VšĮ „Kino Aljansas“.
Žodis otaka reiškia anime gerbėjo (vadinamu otaku) pastangas anime žanru sudominti ir kitus.
Statikai

Istorija

Tarybiniais metais Statikai pateko į Deltuvos apylinkę, veikė biofabrikas (įkurtas 1979 m.) ir tarpūkinė gyvulių sėklinimo įmonė.
Marsilijus Fičinas

Gyvenimas

Marsilijus Fičinas gimė Filjine Valdarne netoli Florencijos gydytojo šeimoje. Florencijos universitete studijavo filosofiją ir mediciną. Vėliau (apie 1456 m.) pradėjo mokytis senovės graikų kalbos ir gilintis į antikinę filosofiją, ypač Platono raštus. Jaunuolio darbštumas, energija ir gabumai atkreipė Florencijos didiko Kozimo Medičio dėmesį. K. Medičis padovanojo jam savo užmiesčio rezidencijoje Karedžyje nedidelę vilą, kurioje M. Fičinas praleido visą tolesnį savo gyvenimą. Čia jis ir pradėjo didelį senųjų graikiškų raštų vertimo į lotynų kalbą darbą.

Vertimas

Pirmiausia išvertė legendiniam Hermiui Trismegistui priskirtus hermetinius raštus, po to ėmėsi Platono. Iki tol buvo žinomi tik trijų Platono dialogų („Timajas“, „Fedonas“, „Menonas“) vertimai į lotynų kalbą. M. Fičinas išvertė visus kitus Platono raštus ir parengė jų komentarus. be to, jis išvertė į lotynų kalbą neoplatonikų Plotino, Jamblicho, Porfirijo, Proklo veikalus, Bizantijos filosofo Mykolo Pselo raštus, dalį Areopagtikų, orfikų himnus, Hesiodo „Teogoniją“ (neišliko) ir kt.
Netrukus jis tapo vienu iš autoritetingiausių to meto mokslo žmonių. Savo šalininikus Florencijoje jis subūrė į Platono akademiją, kuri gyvavo 1459–1521 m. M. Fičino netraukė pasaulietinis gėris – visą gyvenimą jis ieškojo aukščiausios tiesos. Sulaukęs 42 metų, jis buvo įšventintas į dvasininkus ir gavo kanauniko titulą. Mirė Karedžyje, skaitydamas Platoną.

Kūryba

M. Fičinis rašė daugiausia lotyniškai. Vienas kitas veikalas buvo parašytas ir italų kalba. Reikšmingiausias jo darbas, kuriame sistemingai išdėstyta jo koncepcija, yra „Platoniškoji teologija apie sielų nemirtingumą“ (Theologia platonica de immortalitate animarum, parašyta 1469–1474 m., išleista 1482 m.). Iš mažesnės apimties M. Fičino veikalų paminėtini traktatai „Apie krikščionių religiją“ (De christiana religiora, 1474 m.), „Apie meilę, arba apie Platono Puotą“ (Sopra lo amore ovvero Convito di Platone, 1489 m.) ir kt.
Hormonas

Farmakologija

Daug hormonų yra naudojami kaip vaistai. Tarp labiausiai vartojamų galima paminėti estrogenus (kontraceptinėse tabletėse), steroidus (kvėpavimo sistemos sutrikimams, alerginėms reakcijoms), insuliną (sergantiems diabetu) ir kt. Taip vadinamos „gydomosios dozės“ paprastai gerokai viršija organizme esančius hormonų kiekius.
Liemuo (architektūra)

Liemuo – vertikalioji kolonos arba puskolonės dalis tarp bazės arba pamato ir kapitelio.

Konstrukcija

Liemuo būna monolitinis arba sudarytas iš kaiščiais sujungtų būgnų, tiesus, siaurėjantis į viršų (kartais – į apačią), su entaze (nežymus kolonos liemens pastorinimas, siekiant pašalinti optinę lygaus liemens įgaubtumo iliuziją). Liemens paviršius būna lygus, puoštas raižiniais (senovės Egipte), kaneliūromis (antikinėje architektūroje), polichromine tapyba, mozaika, reljefais (romaniniuose pastatuose), profiliuotas (Renesanso laikotarpiu), spiralės formos (baroke). Klasicizmo kolonų liemuo darytas pagal antikos pavyzdžius.
Tête-bêche

Tête-bêche (pranc. galva į galvą) – terminas filatelijoje, kai atspaustuose pašto ženkluose vienas kito atžvilgiu bent du ženklai yra apversti. Spausdinama tikslingai ar atsitiktinai.
Kaip ir bet kuri kita ženklų pora, tête - bêche pora gali būti vertikali arba horizontali. Trikampiai ženklai paprastai spausdinami tik tête - bêche būdu. Anksčiau tête - bêche būdu atspausdinti ženklai būdavo dėl techninių klaidų (pvz., neteisingai sumontuotos klišės), tačiau šiais laikais tête - bêche būdu spausdinama specialiai norint išgauti pašto ženklų vientisumą arba spaudos kokybę.
Mažasis margasis genys

Išvaizda

Patino kakta balta, viršugalvis raudonas. Nugara balta su juodu skersiniu raštu. Sparnai juodi su skersinėmis baltomis juostelėmis. Vairuojamosios plunksnos (išskyrus 2 juodas vidurines) baltos su juodomis skersinėmis juostomis. Skruostai balti, nuo žiočių kampo eina juodas dryželis. Apatinė kūno pusė balsva, kartais su išilginėmis dėmelėmis. Snapas juodas. Kojos pilkos. Patelės viršugalvis juodas.
Prieverpstė

Prieverpstė - verpiamojo ratelio lentelė, prie kurios prismeigiamas arba pririšamas kuodelis. Priverpstės dažniausiai meniškai išdrožinėtos.
Lejasbitėnų kapinynas

Lejasbitėnų kapinynas ir gyvenvietė (latv. Lejasbitēnu kapulauks un apmetne) – kapinynas Dauguvos dešiniajame krante, Aizkrauklės savivaldybėje, buv. Aizkrauklės rajonas, Latvija. Kapinyne yra pilkapių.

Tyrimai

Tyrinėtas 1931 m. (Hugo Riekstinis) ir 1961–1964 m. (Vladislavas Urtanas). Rasti 459 kapai. Mirusieji laidoti su gausiomis įkapėmis. Rasta apie 2800 įvairių III a. – XI a. dirbinių. III a. – V a. laidota pilkapiuose, VI a. – XI a. – kapo duobėse. Trijuose IX a. – XI a. kapuose (2 vyrų ir 1 moters) buvo trepanuotos (atvertos) kaukolės.
Įkapės: darbo įrankiai – geležiniai peiliai ir dalgiai, ginklai – Damasko plieno kalavijas, ietigaliai, įmoviniai ir pentiniai kirviai, žalvariniai papuošalai – smeigtukai, segės, įvijinės ir juostinės apyrankės, kabučiai, antkaklės kūginiais galais, gintariniai kabučiai, kaklo apvaros, keramika. Kapinynas priskiriamas baltų gentims, dauguma VII a. – XI a. kapų yra latgalių ir sėlių, kiti – lyvių. Šalia kapinyno rasta virvelinės keramikos kultūrai priskiriamos ir 1 tūkstantmečio pr. m. e. gyvenviečių pėdsakų.
Markas Kalpurnijus Flama

Markas Kalpurnijus Flama (lot. Marcus Calpurnius Flamma; III a. pr. m. e.) – romėnų karvedys Pirmojo Pūnų karo metu.
Karo tribūnas. Su 300 savanorių būriu ties Kamarinos miestu Sicilijos pietuose išvadavo iš kartaginiečių apsupties konsulo Aulo Atilijaus Kalatino vadovaujamą kariuomenę. Mūšiui pasibaigus buvo rastas sunkiai sužeistas po krūva lavonų. Pramintas romėnų Leonidu. Apdovanotas žolynų vainiku.
Edvardas Rudys

Biografija

1944–1955 m. mokėsi Mosėdžio vidurinėje mokykloje. 1956–1961 m. studijavo Lietuvos žemės ūkio akademijos Ekonomikos fakultete.
1961–1963 m. Skuodo rajono „Luknės“ kolūkio pirmininkas. 1964 m. įstojo į Lietuvos žemės ūkio ekonomikos mokslinio tyrimo instituto aspirantūrą, bet Skuodo LKP rajono komiteto sekretorius mokytis neišleido. 1964 m. Vilniaus rajono Panerio zoninio normavimo punkto vedėjas. 1965–1970 m. Vilniaus žemės ūkio buhalterinės apskaitos technikumo dėstytojas. 1971–2000 m. Lietuvos žemės ūkio ekonomikos mokslinio tyrimo instituto mokslinis bendradarbis, nuo 1976 m. skyriaus vedėjas. 1975 m. Vilniaus valstybiniame universitete apgynė mokslų kandidato disertaciją „Techninių kultūrų produkcijos realizavimas ir tolesnis jo tobulinimas Lietuvos TSR“.  Gyveno Vilniuje. Palaidotas Ylakių (Skuodo raj.) kapinėse.
Anne-Marie Besse

Anne-Marie Besse yra prancūzų aktorė ir dainininkė, žinoma sceniniu vardu Anne-Marie B.

Biografija

Komiko ir rašytojo Sylvain Joubert (1944–2000) žmona.
Su Pierre Cour kūrybos daina „Frère Jacques“ (liet. Brolis Džonas) Anne-Marie dalyvavo 1977 m. Eurovizijos dainų konkurse. Iš 18 dalyvių, atlikėja užėmė 16 vietą, surinkusi 17 taškų. Pierre Cour yra parašęs keletą anksčiau Eurovizijoje dalyvavusių kūrinių Prancūzijos ir Liuksemburgo atstovams.
2009–2010 m. vaidino kriminaliniame seriale „Avocats Et Associés“.
Birutė Mockienė-Petraitytė

Birutė Mockienė-Petraitytė (1963 m. vasario 5 d. Panevėžyje), chorvedė ir pedagogė.

Biografija

Mokėsi Panevėžio 9-ojoje vidurinėje mokykloje ir lankė vaikų muzikos mokyklą (pas I. Šimonienę mokėsi kankliuoti). 1978–1982 m. Panevėžio J. Švedo aukštesniojoje muzikos mokykloje mokėsi choro dirigavimo (dėst. V. Tursienė). 1982–1987 m. choro dirigavimą studijavo Lietuvos valstybinėje konservatorijoje (doc. L. Abariaus klasė). Studijuodama dainavo studentų senosios muzikos ansamblyje ir kameriniame chore.
1987–1990 m. gyveno ir dirbo Šiauliuose. Aukštesniojoje muzikos mokykloje dėstė choro dirigavimą ir kitas muzikos disciplinas, vadovavo Inžinierių namų mišriajam kameriniam chorui (1988–1990 m.), nemažai koncertavo, dalyvavo 1990 m. Lietuvos tautinėje dainų šventėje Vilniuje. 1990–1992 m. vadovavo Panevėžio Švč. Trejybės bažnyčios chorui.
1992 m. išvyko į JAV – Pittsburghą, PA, ir trejus metus vadovavo nedideliam Lietuvių klubo chorui. 1995 m. persikėlė į Lemontą, IL, ir buvo pakviesta vadovauti Palaimintojo Jurgio Matulaičio misijos chorui (kurį laiką dirbo su R. Paskočimiene), nuo 1996 m. meno vadovė ir dirigentė. Mišrųjį chorą padidino iki 45 dalyvių, kas sekmadienį gieda pamaldose, dalyvauja tautinėse šventėse, rengia religinės muzikos koncertus savo parapijos ir kitose Čikagos bažnyčiose. B. Mockienė savo chorą parengė 1998 m. II Pasaulio lietuvių dainų šventei Vilniuje.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Eleonore Schwarz

Eleonore Schwarz (g. 1936 m. Vienoje) yra Austrijos dainininkė.
Septintajame-aštuntajame dešimtmečiuose buvo Vienos „Volksoper“ operos dainininkė.
1962 metais atstovavo Austrijai Eurovizijos dainų konkurse, kuris vyko Liuksemburge. Atlikusi operetę „Nur in der Wiener Luft“ (liet. Tik Vienos ore), atlikėja negavo jokių taškų ir su Belgijos, Ispanijos bei Olandijos atstovais liko paskutinėje vietoje. Daina buvo išleista singlo pavidalu ir sulaukė vidutinės sėkmės.
Ringo sugrįžimas

Turinys

Pasibaigus pilietiniam karui, kapitonas Ringo grįžta į savo gimtuosius namus, kuriuos randa apiplėštus, o visu artimuosius, išskyrus sužadėtinę, nužudytus. Ringo, pats apsimetęs meksikiečiu, bando priartėti prie gaujos, tačiau sužino, kad sužadėtinė gyva ir rengiasi tekėti už gaujos vadeivos. Negana to, ji turi dukterį, kurios tėvas esąs Ringo. Tai tik dar labiau paskatina jį kruopščiai suplanuoti ir įvykdyti savo kerštą…
Globa

Globa – asmeniui negalint savarankiškai veikti teismo nustatomas teisinis statusas, kai pripažinus asmenį neveiksniu, jis praranda visas savo teises, jam skiriamas globėjas. Teismas, pripažinęs asmenį neveiksniu ar ribotai veiksniu, privalo nedelsdamas pradėti bylą dėl globos ar rūpybos nustatymo šiam asmeniui.
Globėju gali būti skiriamas tik veiksnus fizinis asmuo ir tik tuo atveju, kai yra jo rašytinis sutikimas. Skiriant asmenį globėju turi būti atsižvelgiama į jo moralines ir kitokias savybes, jo galimybę įgyvendinti globėjo funkcijas, jo santykius su asmeniu, kuriam nustatoma globa. Taip pat atsižvelgiama į globėjo pageidavimus bei kitas turinčias reikšmės aplinkybes. Globėjas, kuris yra globotinio tėvas, motina ar kitas artimasis giminaitis (t. y. seneliai, vaikai, vaikaičiai, broliai, seserys), pareigas atlieka neatlygintinai (LR CK 3.243).
Joseph Bender

Biografija

Mokytojavo gimnazijose. 1846 m. apsigyveno Brunsberge. Nuo 1863 m. Katalikiškosios Brunsbergo akademijos (Königlichen Lyceum Hosianum) istorijos profesorius. 1856 m. įkūrė Varmijos istorijos ir archeologijos draugiją (Verein für die Geschichte und Alterthumskunde Ermlands), redagavo jos žurnalą „Zeitschrift für die Geschichte und Alterthumskunde Ermlands“. Vokiečių ir lotynų kalba parašė veikalų iš Prūsos istorijos.
Brabander

Techniniai duomenys

„Brabander“ varomas dviejų 103 kW galios „Deutz“ variklių. Didžiausias laivo greitis su varikliais – 8 mazgai, su burėmis – 14 mazgų. Burių plotas – 540 kvadratinių metrų. Laivo kuro atsargos – 6,5 tonos. Tai leidžia laivui nuplaukti 2100 jūrmyles naudojant vien variklius. Minimali laivo įgula – 4 žmonės. Burlaivis turi pastovią 7 žmonių įgulą. „Brabander“ gali plaukti 21 žmogus.

„Dimensija 08“

„Brabander“ naudojamas ir kaip meno erdvė. 2008 metų liepą laive surengtas šiuolaikinio meno projektas „Dimensija 08”, kurio metu Lietuvos menininkų darbai ir pasirodymai pristatyti Gotlando saloje esančio Visbio miestelio publikai.
Dalianas

Istorija

Miestą įkūrė rusai (rus. Дальний – tolimasis) teritorijoje, kurią Rusija laikinai išsinuomojo iš Kinijos pagal 1898 m. konvenciją. 1904–1905 m. karo metu buvo okupavusi Japonija (vadino Dairen). Antrojo pasaulinio karo pabaigoje, 1945 m. rugpjūtį čia įžengė Raudonoji armija. Tais pačiais metais TSRS ir Kinija sudarė sutartį, pagal kurią kinai miestą pripažino laisvuoju uostu. Prieplaukos ir aplinkinės patalpos perduotos sovietams 30 metų, tačiau 1950 m. šie objektai vis tiek buvo perduoti kinams be jokio mokesčio.
Juozas Širvinskas

Biografija

1950–1961 m. mokėsi Vilniaus vidurinėje meno mokykloje, 1961–1963 ir 1966–1969 m. studijavo LSSR konservatorijoje (Eduardo Balsio kompozicijos klasė).
Nuo 1968 m. dirbo Lietuvos televizijos ir radijo komitete – muzikos redaktoriumi, 1970–1977 m. garso operatoriumi ir režisieriumi. 1977–1990 m. Lietuvos kino studijos garso operatorius, Scenarijų redakcinės kolegijos redaktorius. 
1990–1997 m. Lietuvos operos ir baleto teatro meno vadovas. 1997–2002 m. Kultūros viceministras , 2002–2009 m. LR Kultūros ministerijos sekretorius. Nuo 1972 m. Lietuvos kompozitorių sąjungos narys, 1979 m. išrinktas šios sąjungos Muzikos fondo valdybos pirmininku. Nuo 1982 m. Lietuvos kinematografininkų sąjungos narys. 
Žmona Rūta. Vaikai Aistė, Mikas, Dominykas.
Euroobligacija

Euroobligacijos – skolos vertybiniai popieriai, kuriuos vyriausybės bei įmonės išleidžia užsienio valiuta tarptautinėse rinkose. Išpirkimo terminas svyruoja nuo 1 iki 30 metų, mažiausia investuojama suma – 10 000 litų arba atitinkama suma užsienio valiuta.
Lietuvos viešojo administravimo institutas

Lietuvos viešojo administravimo institutas, LIVADIS – Lietuvos valstybės tarnautojų mokymo ir konsultavimo viešoji, ne pelno įstaiga, įkurta 1999 m. sausio 25 d. 
Būstinė Vilniuje, Žemaitės g. 21.

Veikla

Instituto dalininkai Lietuvos Respublikos vidaus reikalų ministerija, Lietuvos Respublikos Vyriausybės kanceliarija, Mykolo Romerio universitetas. Lietuvos viešojo administravimo institutas rengia ir atnaujina valstybės tarnautojų mokymo programas, moko valstybės tarnautojus, rengia dėstytojus ir tobulina jų kvalifikaciją, dalyvauja tarptautinėse bendradarbiavimo programose ir projektuose, susijusiuose su viešojo administravimo gebėjimų tobulinimu, teikia metodinę, konsultacinę, organizacinę pagalbą valstybės ir savivaldybių institucijoms, atlieka tyrimus valstybės tarnautojų mokymo klausimais, kuria informacinę bazę, rengia ir leidžia metodinę literatūrą.
Nuo 2002 m. institutas yra įgaliotasis Europos kompiuterio vartotojo pažymėjimo (European Computer Driving Licence, ECDL) testavimo centras. Nuo 1999 m. priklauso Lietuvos viešojo administravimo lavinimo institucijų asociacijai (LVALIA), nuo 2000 Vidurio ir Rytų Europos viešojo administravimo institutų ir mokyklų tinklui (The Netvork of Institutes and Schools of Public Administration in Central and Eastern Europe, NISPAcee). Su Valstybės tarnybos departamentu prie Vidaus reikalų ministerijos nuo 2004 m. leidžia informacinį biuletenį „Valstybės tarnybos aktualijos“.
Aidas Reklys

Biografija

Gimė 1982 m. balandžio 22 d. Kaune. 2000, 2002-2006 m. tapo Lietuvos dailiojo čiuožimo čempionato individualaus pasirodymo nugalėtoju, 2001 m. ir 2007 m. antros vietos laimėtoju. Aukščiausia vieta dalyvaujant Europos čempionatuose 2006 m. – 24 vieta. Baigęs karjerą dalyvavo šokių ant ledo televizijos projektuose. Vėliau išvyko į JAV, kur pradėjo čiuožinėjimo drabužių dizainerio karjerą ir verslą.
Žydrojo Nilo krioklys

Žydrojo Nilo krioklys arba Tis Isatas (amher. ጥስ እሳት = T’is Isat – „didysis rūkas“) – krioklys šiaurės Etiopijoje, Amherų regione, 30 km nuo Bahir Daro ir Tanos ežero, krenta Žydrojo Nilo upėje. Krioklio aukštis 37–45 m. Jis sudarytas iš 4 srautų, plotis seniau svyruodavo nuo 100 m sausringuoju laikotarpiu iki 400 m liūčių laikotarpiu. 2003 m. pastačius hidroelektrinės užtvanką aukščiau krioklio vandens lygis metų bėgyje suvienodėjo. Krioklys sudaro natūralią kliūtį, skiriančią Tanos ežero ir Nilo ekosistemas.
Žydrojo Nilo krioklys yra vienas svarbiausių turistinių Etiopijos objektų. Tuoj už krioklio yra tarpeklis per kurį nutiestas seniausias tiltas šalyje (1626 m. pastatytas portugalų).
Kompaktiškas vadovo automobilis

Kompaktiškas vadovo automobilis – aukščiausios vidutinės klasės automobilis, didesnis nei kompaktinis automobilis ir mažesnis už verslo klasės automobilį. Kompaktiškas vadovo automobilis yra JK terminas ir Europos automobilių klasifikacijos D dalis.
Jie gali turėti našumo ir komforto savybių, todėl jie dažnai laikomi statuso simboliais; didelę dalį „vadovo automobilių“ rinkos dalies sudaro įmonių nuosavybės teise priklausantys automobiliai arba transporto priemonės, kurias įmonė teikia verslui ir kartais privatiems darbuotojams.
Lukas Staugaitis

Biografija

Mokėsi Seinų kunigų seminarijoje, vėliau dirbo pastoralinį darbą Lukšių, Griškabūdžio, Zapyškio, Aukštosios Panemunės, Alvito, Didvyžių, Gižų bažnyčiose. Iki spaudos draudimo panaikinimo 1904 m. platino draudžiamas lietuviškas maldaknyges ir kitus spaudinius, kurios gaudavo iš knygnešio kunigo Martyno Sederavičiaus. Gižuose 1907 m. įkūrė „Žiburio“ draugijos skyrių, įsteigė biblioteką – skaityklą, o 1910 m. surengė viešą lietuvišką vakarą su vaidinimu. Vertė religinę literatūrą.
Pagarsėjo išleidęs perdirbtą Motiejaus Brundzos elementorių Lietuviszkas lementorius dėl mažų vaikelių. Naujei iszleistas ir aiszkei pervejzėtas K.L. S. Tilžė, 1888. Iš viso nuo 1888 iki 1904 m. išleista devyniolika elementoriaus leidimų.
Kybartai (Lazdijai)

Aplinkinės gyvenvietės

Strumbagalvė